ট্রাম্পকে সলমনের ‘খোঁচা’! বিগ বস-এ ফের বিতর্কের ঝড়!

ওয়েব ডেস্ক: ‘বিগ বস’ সিজন ১৯(Big Boss season19)-এর একটি সাম্প্রতিক পর্ব ঘিরে সোশ্যাল মিডিয়ায় তোলপাড় চলছে। শনিবারের (৬ সেপ্টেম্বর) এই পর্বে সঞ্চালক সলমন খানের(Salman Khan) কয়েকটি মন্তব্য নিয়ে তুমুল জল্পনা শুরু হয়েছে। অনেকে মনে করছেন, তিনি শুধু একজন প্রতিযোগীকে ভর্ৎসনা করেননি, বরং এর আড়ালে মার্কিন প্রেসিডেন্ট ডোনাল্ড ট্রাম্প(American President Donald Trump)কে কটাক্ষ করেছেন। কিন্তু কেন এই বিতর্ক?

আরও পড়ুন:পর্দায় রজনীকান্তের সঙ্গে জুটি বাঁধতে চলেছেন কমল হাসান! কি বললেন তিনি!

প্রতিযোগীফারহানাকে সলমনের কড়া কথা

শনিবারের পর্বে প্রতিযোগী ফারহানাকে কড়া ভাষায় একহাত নেন সলমন খান। অভিযোগ ওঠে, ফারহানই নাকি ‘বিগ বস’-এর ঘরে অশান্তি সৃষ্টি করছেন এবং তার উস্কানিমূলক কথাবার্তাই এর জন্য দায়ী। এই কথা জানার পর সলমন রীতিমতো ক্ষুব্ধ হন। তিনি বলেন, “যিনি সবার মধ্যে শান্তি বজায় রাখেন তিনিই আসলে শান্তির দূত। যিনি বন্ধুত্বপূর্ণ সম্পর্ক ও সদ্ভাব বজায় রাখতে সাহায্য করেন।” এরপরই তার পরের কথাগুলো জন্ম দেয় বিতর্কের। ‘অশান্তি সৃষ্টিকারী আর শান্তির পুরস্কার!’

ফারহানাকে উদ্দেশ্য করে সলমন বলেন, “আর ইনি তো সারা দুনিয়ায় সবার মধ্যে অশান্তির জাল বুনছেন। আর এসব করে এখন শান্তির পুরস্কার চাইছেন!” সলমনের এই কথায় নেটিজেনরা যেন রহস্যের গন্ধ খুঁজে পেলেন। তাদের ধারণা, ফারহানাকে এই কথা বলার ছলে সলমন আসলে ডোনাল্ড ট্রাম্পকেই কটাক্ষ করেছেন। কিন্তু কেন এমনটা মনে করছেন তারা?

ট্রাম্প ও নোবেল শান্তি পুরস্কারের জল্পনা

নেটিজেনদের একাংশ মনে করছেন, সারা বিশ্বে নিজেকে শান্তি প্রতিষ্ঠাতা হিসেবে প্রমাণ করে নোবেল পুরস্কারের(Nobel Prize) জন্য ট্রাম্পের নিজেকে তুলে ধরার চেষ্টাকেই হয়তো সলমন নাম না করে ব্যঙ্গ করেছেন। এই মন্তব্য করার পরপরই সোশ্যাল মিডিয়ায় সেই ভিডিও ভাইরাল হয়ে যায়।

ভাইরাল ভিডিওর কমেন্ট বক্সে উপচে পড়েছে মজার সব মন্তব্য। একজন লিখেছেন, “ট্রাম্পের জবাবের অপেক্ষায় আছি।” আরেকজন মজা করে লিখেছেন, “এবার সলমনের ইউএস যাওয়ার ভিসা যেন বাতিল না হয়!”